b'\n_START_ARTICLE_\nAriel McDonald\n_START_SECTION_\n\xc5\xbdivljenjepis\n_START_PARAGRAPH_\nAriel se je rodil in odra\xc5\xa1\xc4\x8dal v mestu Harvey v ameri\xc5\xa1ki zvezni dr\xc5\xbeavi Illinois. To je kraj z nekaj ve\xc4\x8d kot 25.000 prebivalci, ki le\xc5\xbei 15 km ju\xc5\xbeno od Chicaga. S ko\xc5\xa1arko se je za\xc4\x8del ukvarjati \xc5\xbee ob vstopu v osnovno \xc5\xa1olo, to pa nadaljeval v srednji \xc5\xa1oli in na fakulteti. Pri 22 letih je podpisal prvo profesionalno pogodbo. Njegov prvi evropski klub je bil belgijski prvoliga\xc5\xa1 Castors Braine. Nato se je preselil na jugovzhod Slovenije k tamkaj\xc5\xa1njemu prvoliga\xc5\xa1u Interier Kr\xc5\xa1ko. S tem klubom je postal slovenski podprvak in se nato jeseni leta 1996 preselil v Ljubljano k Olimpiji. Junija 1997 je dobil slovensko dr\xc5\xbeavljanstvo, kar je pomenilo, da lahko igra za Slovenijo. To je tudi izkoristil in igral na EP leta 2001 v Tur\xc4\x8diji. Med letoma 1994 in 2009 je igral na polo\xc5\xbeaju organizatorja igre ali branilca za devet razli\xc4\x8dnih klubov v sedmih dr\xc5\xbeavah. Sedaj je ko\xc5\xa1arkarski trener v srednji \xc5\xa1oli v mestu Plymouth v ameri\xc5\xa1ki zvezni dr\xc5\xbeavi Minnesota.'